יעל השילוני-דולב

**יעל השילוני-דולב** (נולדה בשנת 1970) היא פרופסורית מן המניין במחלקה לסוציולוגיה ואנתרופולוגיה באוניברסיטת בן-גוריון, ויועצת נשיא האוניברסיטה להוגנות מגדרית. בעבר כיהנה כנשיאה משותפת של האגודה להיסטוריה, פילוסופיה וסוציולוגיה של המדע (בין השנים 2018–2021), כחברת המועצה הלאומית לביואתיקה (2013-2021), וכחברת ועדת היגוי ושיפוט לקידום הוגנות מגדרית במל"ג. בנוסף, היא חברת הוועדה היוזמת של עמותת בשער.

## ביוגרפיה
השילוני-דולב נולדה בגבעתיים. בתם של אילנה וגד, אחות צעירה לסיגל ולשדרנית הרדיו טל השילוני. בילדותה למדה בבית הספר מצדה ובתיכון שמעון בן צבי בעיר. בצבא שירתה ככתבת צבאית בעיתון "במחנה נח"ל". בהיותה סטודנטית עבדה כעיתונאית ב"ידיעות אחרונות" ומאוחר יותר בטלוויזיה הישראלית בתוכניות "מבט שני" ו"יומן תרבות" ובטלוויזיה החינוכית ב"הכל אנשים". בגיל 20 נישאה לבן-זוגה, המעצב האומנותי עדו דולב, והם הורים לשלושה בנים.

השילוני-דולב למדה תואר ראשון כללי וספרות השוואתית ועשתה תואר ראשון בעבודה סוציאלית באוניברסיטת תל אביב. בעלת תואר שני בקולנוע וטלוויזיה מאוניברסיטת אמסטרדם בהולנד. בשנת 1997 החלה את לימודי הדוקטורט בחוג לסוציולוגיה ואנתרופולוגיה באוניברסיטת תל אביב. את עבודת הדוקטורט כתבה בנושא בדיקות גנטיות בהריון ושאלת החיים הראויים בגרמניה וישראל. בפוסט-דוקטורט התארחה בחוג לסוציולוגיה ואנתרופולוגיה באוניברסיטה העברית, ועד שנת 2019 הייתה חברת סגל בבית-ספר לממשל וחברה במכללה האקדמית תל אביב-יפו. הייתה חוקרת אורחת באוניברסיטאות קינגס קולג' לונדון שבממלכה המאוחדת וקלן וגטינגן שבגרמניה. כיום מרצה באוניברסיטת בן-גוריון.

בשנת 2003 פרסמה ביחד עם בן זוגה את ספר היצירה לילדים "תוצרת בית – מדריך משפחתי לפעילות יצירתית", שהפך לרב-מכר.

## תחומי מחקר
השילוני-דולב היא חוקרת מובילה העוסקת בממשק שבין סוציולוגיה, משפחה, ביו-אתיקה, בריאות וחולי, מגדר וטכנולוגיות רפואיות. מחקריה בנושאים כמו הפלת עוברים על רקע בריאותי ובחירת מין הילוד (הפלות סלקטיביות), בדיקות גנטיות בהריון, גיל ופריון, הקפאת ביציות והולדה לאחר המוות בישראל ובגרמניה, זכו לתהודה בינלאומית ופורסמו במיטב כתבי העת בישראל ומחוצה לה.
השילוני-דולב נוהגת לשתף פעולה עם חוקרות וחוקרים מובילים בישראל ובעולם, והיא חברה בקבוצות מחקר בינלאומיות שעוסקות בהקפאת תאי רבייה וטרום עוברים ובגנטיקת פריון בישראל, גרמניה ודנמרק.

## פעילות ציבורית
פרופ' השילוני-דולב הייתה חברה במועצה הלאומית לביו-אתיקה החל משנת 2013. כמו כן היא לקחה חלק בוועדות אתיות של משרד הבריאות בנושאי רפואה מותאמת אישית וביג דטה. בין השנים 21–2018 כיהנה כנשיאה שותפה של האגודה הישראלית להיסטוריה ופילוסופיה של המדע, יחד עם ד"ר נורית קירש. היא חברה בוועדה היוזמת של עמותת בשער.

השילוני-דולב הוזמנה לתת חוות דעת בוועדת מצא בנושא הולדה בעוולה, ובוועדת הכנסת לנושא שוויון מגדרי בנוגע להקפאת ביציות. כמו כן שימשה כחברה בוועדות במל"ג, ובהן ועדת ההיגוי והשיפוט להוגנות מגדרית באקדמיה. מחקריה צוטטו בהרחבה בפסקי דין שונים, ואף בפסק-דין מכריע של בית המשפט העליון בנושא הולדה לאחר המוות.

השילוני-דולב מפרסמת מאמרים פובליציסטיים בעיתון הארץ בנושאים הקשורים בעיקר בחופש אקדמי וזכויות נשים, ומתראיינת בגופי תקשורת בהם גל"צ והארץ בנושאי ביו-אתיקה של פריון. החל משנת 2024 השילוני-דולב חברה כציר בוועידת מפלגת העבודה

## ספרים
*השילוני-דולב, יעל. (2017). **טכנולוגיות פריון חדישות: סוגיות חברתיות וביו-אתיות**. האוניברסיטה הפתוחה
*השילוני-דולב, יעל (2013). **מהפכת הפריון**. בן-שמן: מודן
*שרון אורשלימי, יעל השילוני-דולב, נורית קירש (עורכות), **גוף משלך: רפואה, מין ומגדר** (קובץ מאמרים), רעננה, האוניברסיטה הפתוחה, 2025

*Boas, Hagai., Hashiloni-Dolev, Yael., Davidovitch, Nadav., Filc Dani and Lavi, Shai. (Eds). ( 2017). **Bioethics in Israel: Socio-Legal, Political and Empirical Analysis**. Cambridge Uni. Press
*Hashiloni-Dolev, Y. (2007). **A Life (Un)Worthy of Living: Reproductive Genetics in Israel and Germany**. Dordrecht: Springer

## מאמרים נבחרים
*השילוני-דולב, יעל, טריגר, צבי (2016). "בין רצון המת לבין רצונם של הנותרים בחיים: שימוש בזרע לשם הולדה לאחר המוות, פטריארכייה, פרו־נטליזם ומיתוס המשכיות הזרע", ***[[עיוני משפט]]*** לט 661-706
*השילוני-דולב יעל, הקר, דפנה ובועז, חגי (2014). "רצון המת – שלושה מקרי מבחן ישראליים". *[[סוציולוגיה ישראלית]]*. 31-53
*השילוני-דולב, יעל, הירש-יחזקאל, גלית, בויקו, ולנטינה, שיף, אייל ולרנר-גבע, ליאת (2014). "בחירת מין היילוד בישראל: סקר עמדות בקרב מעוניינים פוטנציאליים"**, מגמות** מט, 3
*שלום, י. והשילוני-דולב, יעל (2010). "עמדותיהן של מטופלות פריון בדבר המעמד המוסרי והשימוש הראוי בעוברים מוקפאים". *משפט רפואי וביו-אתיקה*, כרך 3, תש"ע 175–210
*וינר נגה, השילוני דולב, יעל (2009). "על עוּבָּרים בְּהקשרים: אתיקה הקשרית בייעוץ גנטי ובניהול רפואי של היריון בסיכון ומעמדו של העוּבָּר בישראל". סוציולוגיה ישראלית יא 1
*השילוני-דולב, יעל (2004) "מיהו תינוק רצוי? הפלות סלקטיביות בשל אנומליות בכרומוזומי מין בגרמניה ובישראל". *[[תיאוריה וביקורת]]*, 25, 97-122
*השילוני-דולב, יעל (1997). "ספר השיאים של דודו: פריק שואו בישראל". סוציולוגיה ישראלית א(2) 355-38

*Kirsh N. and Hashiloni-Dolev, Y. (2021). mtDNA Tests as a Vehicle for Jewish Recognition of Former Soviet Union Israeli Citizens: Religious and political Debate. *BioSocieties*
*Shai, A., Koffler S. and Hashiloni-Dolev, Y. (2021). Feminism, Gender Medicine, and Beyond. A feminist analysis of "Gender Medicine". International Journal for Equity in Health
*Kaplan, A., Hashiloni-Dole, Y. Kroløkke, C. (2021). “My Choice, My Responsibility; Views of Danish and Israeli female Students on Financing Egg Freezing. Culture, Health and Sexuality (IF: 1.96; Q1 Health, Social Science)
*Hashiloni-Dolev, Y., and Z. Triger. (2020) The invention of the chosen extended family: The rise and fall (to date) of posthumous grandparenthood in Israel. New Genetics and Society
*Katz, Ori & Hashiloni-Dolev, Yael (2019). "(Un)natural grief, Novelty, tradition and naturalization in Israeli Discourse on posthumous reproduction". Medical Anthropology Quarterly
*Hashiloni-Dolev, Yael, Nov Klaiman, Tamar and Raz, Aviad. (2019). "Pandora's Pregnancy: NIPT, CMA and WGS – A New Era for Prenatal Genetic Testing". Prenatal Diagnosis
*Shkedi-Rafid, Shiri & Hashiloni-Dolev, Yael (2018). "Pregnant genetic counselors in the era of advanced genomic tests: What do the experts test prenatally?" Journal of Genetic Counseling
*Hashiloni-Dolev, Y and. Schicktanz, S. (2017). "A cross-cultural analysis of Posthumous Reproduction (PHR) regulation: The significance of the gender and margins of life perspectives". Reproductive Biomedicine and Society
*Hashiloni-Dolev, Y. (2015). "Posthumous Reproduction (PHR) in Israel: Policy Rationals Versus Lay People's Concerns, a Preliminary Study". Culture, Medicine and Psychiatry. 39 (4; 634-650
*Hashiloni-Dolev, Y., Kaplan, A. & Shkedi-Rafid, S. (2011). "The Fertility Myth: Israeli Students’ Knowledge Regarding Age-related Fertility Decline and Late Pregnancies in an Era of Assisted Reproduction Technology". Human Reproduction, Nov; 26 (11): 3045-53.
*Hashiloni-Dolev, Y. and Raz A. (2010). "Between Social Hypocrisy and Social Responsibility: Professional Views of Eugenics, Disability and Repro-Genetics in Germany and Israel". New Genetics and Society. Vol. 29(1): 87-102
*Hashiloni-Dolev, Y. & Shkedi, S. (2007). "On New Reproductive Technologies and Family Ethics: Preimplantation Genetic Diagnosis (PDG) for Sibling Donor (SD) in Israel and Germany". Social Science and Medicine. Vol. 65 (10): 2081-2092
*Hashiloni-Dolev, Y. (2006). "Cultural Differences in Medical Risk Assessments during Genetic Prenatal Diagnosis: The Case of Sex Chromosome Anomalies in Israel and Germany". Medical Anthropology Quarterly. Vol. 20(4): 469-486
*Hashiloni-Dolev Y. (2006). "Between Mothers, Fetuses and Society: Reproductive Genetics in the Israeli-Jewish Context". Nashim Vol. 12: 129-150


## קישורים חיצוניים

## הערות שוליים

קטגוריה:בוגרות תיכון שמעון בן צבי (גבעתיים)
קטגוריה:בוגרות אוניברסיטת תל אביב: עבודה סוציאלית
קטגוריה:בוגרי אוניברסיטת תל אביב: עבודה סוציאלית
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל המכללה האקדמית תל אביב-יפו
קטגוריה:סגל אוניברסיטת בן-גוריון בנגב: סוציולוגיה ואנתרופולוגיה
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרי בית ספר מצדה (גבעתיים)
קטגוריה:בוגרי תיכון שמעון בן צבי (גבעתיים)
קטגוריה:ישראליות שנולדו ב-1970
קטגוריה:ישראלים שנולדו ב-1970